als_Latn dik_Latn sag_Latn
Ish kryeministri i Kosovës, Bajram Rexhepi dje ka dhënë një intervistë “pa dorëza” në emisionin RUBIKON të KTV-së, ku foli ndër të tjera foli edhe edhe për zhvillimet e tjera në skenën politike të Kosovës, por me theks të veçantë në PDK. Rexhepi akuzoj bashkëpartiakët e tij, posaçërisht ata të Mitrovicës, se i kanë keqpërdorur votat në zgjedhjet nacionale të mbajtura në qershor 2014, ku sipas tij, kjo ka ndikuar që ai të mbetet jashtë ulëseve të Kuvendit të Kosovës pas që nuk i ka marrë votat e mjaftueshme, transmeton Veriu.info.
Lidhur me pretendimet e Bajram Rexhepit, Veriu.info ka kontaktuar kryetarin e degës së PDK-së në Mitrovicë, Avni Kastratin, i cili ishte edhe shef i shtabit zgjedhor të PDK-së në zgjedhor e mbajtura në qershor të vitit të kaluar. Mirëpo, Kastrati nuk ka pranuar të flas për pretendimin e Rexhepit se atij i janë “avulluar” nga komisionerët dhe individët e PDK-së rreth 4 mijë vota vetëm në Mitrovicë. “Kjo pyetje është për KQZ-në”, ka thënë shkurt Kastrati.
Veriu.info ia ka dërguar të njëjtat pyetje edhe kryetares së KQZ-së, Valdete Daka, por ajo nuk është përgjigjur.
“Qëllimi im fillestar ka qenë që të bëhem deputet. Unë jam një kohë të gjatë në ekzekutiv dhe kjo të amortizon. Në këtë moshë që jam unë, më e mira është me qenë deputet dhe është një pozicion që rroga është shumë më e mirë se e ministrit, dhe unë kam konkurru për deputet edhe pse nuk e kam pasur vendin të jep i 25-ti në listë, por unë asnjëherë nuk jam shtyer me bërryla. Këtë herë unë kam zhvilluar fushatë për partinë në rend të parë, por edhe për veti me një fushatë vetanake, jo nëpërmes strukturave të partisë. Prej këtyre 7 mijë votave që kanë mbet, minimum dyfishi ose trefishi kanë qenë nëpër kuti, por prej kutisë deri në procesverbal kanë avullu diku prej komisionerëve, ku kanë qenë të involvuar edhe struktura të partisë, individë të cilët i kanë udhëzuar këta komisioner kujt duhet t’i shtohen e kujt duhet t’i zvogëlohen”, kishte thënë Rexhepi në RUBIKON, duke shprehur bindjen se ka pasur afër 20 mijë vota.
Ai ka treguar se në 14 qendra votimi që janë rinumëruar votat, të cilat asnjëra nuk ka qenë në Mitrovicë, atij ju kanë shtuar 1500 vota dhe kjo sipas tij, tregon që ai gjithësesi votat i ka pasur për deputet.
Rexhepi thotë se veçanërisht në Mitrovicë i janë “avulluar” votat. “Është bërë një fushatë e egër e njerëzve të caktuar kundër meje në Mitrovicë, brenda partisë time dhe kandidatëve tjerë, me bindjen se ministri Rexhepi s’po don me ju punësu sepse ai me dasht me një telefonatë e punëson krejt Mitrovicën. Megjithatë, unë jam qytetar i Mitrovicës dhe pavarësisht ndikimit të tyre unë jam shumë i bindur që prej 12 mijë votave sa i ka marrë PDK-ja, unë është dashur me i marrë 50% të atyre ndërsa mua mi kanë lënë rreth 2 mijë vota dhe kam dal në ragim i gjashti ose i shtati në Mitrovicë, që se rrok asnjë matematikë dhe as logjikë”, ka thënë ish ministri i MPB-së. /Veriu.info/
Ky portal menaxhohet nga "Veriu.info" SH.P.K. - Mitrovicë. Të gjitha të drejtat janë të rezervuara. Kontakti: Tel. 044 / 649 – 349 E-mail: veriu.info@gmail.com © Veriu.Info | 2014
als_Latn als_Latn als_Latn als_Latn als_Latn als_Latn als_Latn